AP พุ่ง 4% นิวไฮรอบ 11 เดือน โบรกฯ ชูท็อปพิคกลุ่ม-ปันผลเด่น
AP พุ่ง 4% นิวไฮรอบ 11 เดือน โบรกฯ ชูท็อปพิคกลุ่ม-ปันผลเด่น ล่าสุดอยู่ที่ 7.90 บาท บวก 0.30 บาท หรือ 3.95%  มูลค่าซื้อขาย 60.78 ล้านบาท
AP พุ่ง 4% นิวไฮรอบ 11 เดือน โบรกฯ ชูท็อปพิคกลุ่ม-ปันผลเด่น ล่าสุดอยู่ที่ 7.90 บาท บวก 0.30 บาท หรือ 3.95%  มูลค่าซื้อขาย 60.78 ล้านบาท
15 ธ.ค. 2563

ผู้สื่อข่าวรายงานว่า ราคาหุ้น บริษัท เอพี (ไทยแลนด์) จำกัด (มหาชน) หรือ AP ล่าสุด ณ เวลา 10.12 น. อยู่ที่ 7.90 บาท บวก 0.30 บาท หรือ 3.95%  สูงสุดที่ 8 บาท ต่ำสุดที่ 7.80 บาท ด้วยมูลค่าซื้อขาย 60.78 ล้านบาท ทั้งนี้ราคาหุ้นปรับตัวขึ้นสูงสุดในรอบ 11 เดือน นับตั้งแต่ราคาหุ้นอยู่ที่ระดับ 7.90 บาท เมื่อวันที่ 7 ม.ค.2563

ทั้งนี้ บล.ฟินันเซีย ไซรัส ระบุในบทวิเคราะห์ ประเมินผลการดำเนินงานของกลุ่มอสังหาฯ ผ่านจุดต่ำสุดแล้วในปี 2563 แต่การฟื้นตัวจะยังไม่ใช่ V-Shape จาก GDP ที่ยังฟื้นตัวไม่เด่นและหนี้ครัวเรือนที่สูง ส่งผลให้เรายังคาดว่า Developer ที่เน้นแนวราบและมีกลุ่มลูกค้าระดับกลาง-บน จะยังมีแนวโน้มผลการดำเนินงานที่แข็งแกร่งกว่าตลาดคอนโดและเน้นลูกค้าระดับล่าง จุดเด่นของกลุ่มอสังหาฯยังคงอยู่ที่ Valuation ที่ถูก PE ราว 6 เท่า และให้ Dividend Yield สูง 6-7% ยังเลือก AP ORI เป็น Top Pick